નોંધપાત્ર બાબત છેકે ત્રણ દરવાજા ટાવરથી સ્ટેશન સુધીના ગૌરવપથ રોડ ઉપર એક બજરંગ ચોક તથા બીજુ સી.એન.કોલેજ સામે ફોર વ્હીલ વાહનો પાર્ક કરવા માટે પાર્કિંગની વ્યવસ્થા કરવામાં આવી છે. ત્યારે આ પાર્કિંગની જગ્યામાં ટેક્ષી સ્ટેન્ડ બની ગયા છે. ભાડે વાહન ફેરવતા વાહન માલિકોએ આ બન્ને જગ્યા પચાવી પાડી છે. જેના કારણે બહારગામથી બજારમાં ખરીદી કરવા આવનાર વાહન ચાલકને રોડ ઉપર ક્યાય વાહન પાર્ક કરવાની જગ્યા મળતી નથી અને છેવટે ગમે ત્યાં વાહન પાર્ક કરવા મજબુર બને છે. પાલિકા તંત્ર અને પોલીસ સંયુક્ત રીતે કવાયત હાથ ધરી વાહન પાર્ક કરવાની જગ્યા ટેક્ષી ચાલકોના કબજામાંથી છોડાવે તો બહારગામથી વાહન લઈ ખરીદી કરવા આવનારને વાહન પાર્ક કરવાની જગ્યા મળી રહે.